Downloaded from YTS.MX
Official YIFY movies site: YTS.MX
‫טבעת אש שנוצרה בידי הרי געש פעילים‬
‫שזורה בעננים.‬
‫צמחייה עשירה ומגוונת בצבע ירוק‬
‫משתרעת על פני הרים אינסופיים.‬
‫זוהי ארץ שטומנת בחובה‬ ‫את אחד הסיפורים המרתקים‬
‫של יבשת אמריקה כולה.‬
‫במשך יותר מ-2,000 שנה‬
‫הארץ הזו חוותה את ‬ ‫תקומתה של ציביליזציה מפוארת‬
‫אשר בלטה בזכות ‬ ‫הקדמה החברתית-תרבותית שלה.‬
‫זוהי ציביליזציה שפיתחה‬
‫את אחת משיטות הכתב‬ ‫המפותחות ביבשת אמריקה‬
‫לפני התקופה הפרה-קולומביאנית.‬
‫זוהי תרבות שהתמחתה באסטרונומיה ומתמטיקה‬
‫בדיוק מוחלט.‬
‫היא גם הגיעה להישגים מרשימים באמנות,‬
‫באדריכלות ובכלכלה.‬
‫זוהי ארץ בעלת משאבים טבע רבים,‬
‫מפלי מים טהורים אשר חוצים את ההרים‬
‫וזורמים לנהרות שמשקים את האדמה הפורייה.‬
‫המגוון של המדינה נובע ‬ ‫מהחיבור בין שני העולמות‬
‫אשר נפגשו בחלק הזה של העולם‬
‫לפני 500 שנה.‬
‫זוהי הארץ‬
‫של לב תרבות המאיה.‬
‫גואטמלה שופעת במגוון צמחים,‬
‫תנאי מזג אוויר, שפות,‬
‫מאכלים ובעלי חיים.‬
‫האוצר המרכזי של המדינה‬ ‫הנו המוצאים הרבים של תושביה‬
‫והסיפורים שכל אחד מהם נושא עמו.‬
‫צאצאי תרבות המאיה, אשר עד היום‬
‫משמרים את המסורת,‬
‫השפה והתרבות,‬
‫והאנשים החדשים שהגיעו למדינה‬
‫לפני יותר מ-500 שנה.‬
‫כולם חלק מאותה מדינה,‬
‫גואטמלה!‬
‫אני גאה להיות גואטמלי‬
‫כי אני מודע לעושר של המדינה הזו.‬
‫גואטמלה מלאה ביערות, הרים,‬
‫אגמים ונהרות.‬
‫המדינה מוקפת בטבעת אש‬
‫המורכבת מ-37 הרי געש.‬
‫המאיה לא טיפסו על ההרים‬
‫בגלל שהם סגדו להם כמו לאלים.‬
‫הם פחדו מהם כי הם ידעו עד כמה הם חזקים.‬
‫רמת הקדמה של התרבות הזו‬ ‫ממשיכה להפתיע את האנושות.‬
‫גואטמלה היא תרבות חיה‬
‫וניתן לראות בה המון מחזות נפלאים‬
‫על פני אזור כה קטן.‬
‫זהו גן עדן עלי אדמות.‬
‫המדינה משמרת את האתרים הארכאולוגיים‬
‫שחושפים את הקדמה‬
‫וההישגים של תרבות המאיה.‬
‫אל מיראדור עוזר לנו‬
‫להבין את הקדמה החברתית,‬
‫הכלכלית והפוליטית של המאיה.‬
‫מדהים לגלות שהציביליזציה הזאת‬ ‫הגיעה לכזאת רמה גבוהה.‬
‫בג׳ונגלים ניתן למצוא פירמידות, פסלים‬
‫ומבנים אדריכליים מהמיוחדים בעולם.‬
‫אחד המאפיינים של גואטמלה‬
‫הוא השפע במשאב שחסר ‬ ‫בחלקים מסוימים של העולם,‬
‫מים.‬
‫- אתר הטבע סמוק שמפיי -‬
‫סמוק שמפיי,‬
‫או בתרגום מספרדית,‬
‫״המקום בו הנהר מסתתר מתחת לסלע״,‬
‫הוא גשר טבעי עשוי אבן גיר‬
‫הנמתח לאורך 300 מטרים‬
‫ועובר בתוך יער טרופי עצום.‬
‫המים בצבע טורקיז‬
‫זורמים במפלים קטנים בין הסלעים‬
‫ביופי מרהיב.‬
‫יחד עם הטבע שמסביב,‬
‫זהו אחד היעדים הפופולריים בגואטמלה.‬
‫באתר הטבע סמוק שמפיי,‬
‫הזמן עוצר מלכת‬
‫והטבע משתלט על החושים.‬
‫גואטמלה מוקפת בצמחייה עשירה ועבותה.‬
‫ביער הטרופי הזה ניתן לחזור אחורה בזמן‬
‫ולהיכנס אל תוך עולם המאיה.‬
‫- אתר הטבע טיקאל -‬
‫הלב של תרבות המאיה, ‬ ‫אחת התרבויות המפותחות ביותר‬
‫בעידן הפרה-קולומביאני באמריקה,‬ ‫נמצא בגואטמלה.‬
‫זוהי אחת מערי המאיה שנשתמרו היטב,‬
‫והיא אחד המרכזים העירוניים והארכאולוגיים‬
‫החשובים בתרבות הזו.‬
‫מעל ל-3,000 מבנים‬
‫קיימים בעיר הזאת.‬
‫מוקפת ביער אינסופי‬
‫אשר שמר עליה בסתר במשך מאות שנים,‬
‫זוהי עיר ‬
‫אשר במהלך המאות השלישית והחמישית לספירה‬
‫הייתה מוקד השליטה הפוליטית,‬ ‫הצבאית והכלכלית‬
‫של תרבות המאיה.‬
‫זהו אתר הטבע הלאומי טיקאל.‬
‫מחקרים שבוצעו באזור הזה‬
‫מראים שבניית העיר החלה ‬ ‫במאה הרביעית לפני הספירה.‬
‫העיר קיימה קשרים עם ערים מרכזיות נוספות,‬
‫כמו טאוטיווקאן,‬
‫הממוקמת באזור שאנו מכירים כמקסיקו.‬
‫היא הוכרזה ב-1979 על ידי אונסק״ו‬ ‫כאתר מורשת עולמית‬
‫הודות לאוצרות התרבותיים והטבעיים שלה.‬
‫- לה אנטיגואה גואטמלה -‬
‫ההיסטוריה של גואטמלה,‬ ‫כמו זאת של אמריקה כולה,‬
‫חוותה שינויים רבים‬
‫לאחר הכיבוש הספרדי במאה ה-16.‬
‫העיר שאנו מכירים כיום כאנטיגואה גואטמלה‬
‫הייתה בירת המדינה‬
‫משנת 1541 עד 1776.‬
‫האדריכלות והאקלים שאנו רואים ‬ ‫בעודנו מתהלכים ברחובותיה,‬
‫מחזירים אותנו אחורה בזמן.‬
‫התושבים המקומיים ומתיישבים מאירופה‬
‫עברו תהליכים שונים ‬ ‫שהובילו ללידתה של תרבות חדשה,‬
‫מנהגים חדשים עם אותה תחושת שייכות,‬
‫הארץ בה הם חיים,‬
‫גואטמלה.‬
‫במהלך 500 השנים האחרונות‬
‫האוכלוסייה, האדריכלות והמנהגים‬
‫עברו שינויים תהליכים ושינויים רבים‬
‫שיצרו את גואטמלה ‬ ‫כפי שאנו מכירים אותה כיום.‬
‫לה אנטיגואה גואטמלה ידועה גם ‬
‫כאחד היעדים הנבחרים‬
‫לחגיגות נישואין באתרים ‬ ‫ההיסטוריים המרהיבים שלה.‬
‫העיר המדהימה הזאת‬
‫חוותה שלוש רעידות אדמה ‬ ‫שכמעט הרסו אותה כליל.‬
‫הן גרמו לכך שההנהגה הפוליטית,‬
‫הכלכלית והדתית הועברה ‬
‫לעיר שהנה הבירה עד עצם היום הזה,‬
‫גואטמלה סיטי.‬
‫לאחר הפלישה הספרדית‬
‫הנצרות תפסה תאוצה‬
‫ועד היום זו הדת המרכזית במדינה.‬
‫למרות שגואטמלה הנה מדינה חילונית מאז 1985,‬
‫זו דתם של רוב תושבי המדינה.‬
‫אחת החגיגות המרכזיות במדינה‬ ‫מתרחשת בשבוע הקדוש.‬
‫הערים המרכזיות‬
‫מתקשטות באופן מאוד ייחודי.‬
‫בעבר, ‬
‫- פדרו סנדובל -‬
‫כשהמלכים באו לבקר את העם,‬ ‫האנשים היו לוקחים את השקים‬
‫ומניחים אותם כך שהמלכים ובני האצולה‬ ‫יכלו לדרוך עליהם,‬
‫כדי שכפות הרגליים שלהם לא יירטבו ויתלכלכו.‬
‫בדיוק כמו שהאנשים עבור עם ישו‬
‫כשהוא נכנס לירושלים,‬
‫הם פרשו מולו בדים, ענפים ופרחים‬
‫כדי שהוא יוכל ללכת.‬
‫משם נובעת תרבות אריגת השטיחים בגואטמלה.‬
‫השטיחים בדרך כלל עשויים נסורת‬
‫או חול צבוע בצבעים שונים.‬
‫אני והמשפחה שלי התחלנו ‬ ‫לארוג שטיחים לפני 42 שנה.‬
‫הם היו מאוד פשוטים כי היינו חסרי ניסיון.‬
‫היינו צריכים ללמוד איך לארוג,‬
‫חקרנו ושאלנו אנשים בעלי ניסיון.‬
‫זה נקרא ״מלאכה בת חלוף״‬
‫כי זה שם רק לרגע.‬
‫ברגע שהתהלוכה נגמרה, הכול נגמר.‬
‫במהלך השבוע הזה,‬
‫גואטמלה מציינת את הפסיון של ישו וצליבתו‬
‫ומאות מאמינים משתתפים בתהלוכה.‬
‫מבניית העגלות לתהלוכה‬
‫עד לתהלוכה עצמה.‬
‫- וילי אנזואטו רוסלס -‬
‫התהלוכות נועדו להראות את האמונה.‬
‫לפי המנהג,‬
‫העגלות צריכות להישאר חבויות‬
‫עד יום התהלוכה.‬
‫זוהי מתנה לעם.‬
‫תהלוכה אינה רק אירוע זיכרון.‬
‫עלינו להיערך אליה רוחנית.‬
‫בתהלוכה מתערבבות תרבויות, מסורות,‬
‫תחפושות ומנהגים מהעבר ‬ ‫של האנשים ובני משפחותיהם.‬
‫המאיה אינה התרבות היחידה בגואטמלה.‬
‫המדינה הייתה מושבה ספרדית.‬
‫אלו המקורות‬
‫של המסורות של תושבי העיר.‬
‫אלמולונגה ממוקמת כ-2,000 מטרים ‬ ‫מעל פני הים במחוז קצלטננגו‬
‫- אלמולונגה -‬
‫השופע בכרי דשא‬
‫ומוקף בהרים עצומים.‬
‫זהו מרכז הפעילות החקלאית של המדינה.‬
‫גואטמלה ידועה כמדינה שופעת,‬
‫הודות לתנאי האקלים ‬
‫ולעושר ופוריות הקרקע שלה.‬
‫כ-70 אחוזים מהמזון שתושבי המדינה צורכים‬
‫גדל בחוות בבעלות משפחתית,‬
‫וזו הסיבה שהמסורת מהווה ‬ ‫נדבך כה חשוב בחקלאות.‬
‫הנה עובדה מעניינת‬
‫בנוגע לחלק הזה של המדינה.‬
‫הירקות שגדלים פה ענקיים,‬
‫והם גדולים יותר מהממוצע העולמי.‬
‫גידולי קפה החלו פה בשנת 1850,‬
‫וזהו אחד התוצרים העיקריים של גואטמלה.‬
‫הקטיף נעשה לרוב באופן ידני.‬
‫בסנטיאגו דה אטיטלן‬
‫ניתן לראות דוגמה לשילוב ‬ ‫המסורות השונות במדינה.‬
‫צאצאי תרבות המאיה‬
‫עובדים בגידולים שהגיעו למדינה‬
‫שנים לאחר הגעת הספרדים.‬
‫בהתחלה‬
‫- פדרו אסקויט איזבלן -‬
‫רק קטפתי את הקפה,‬
‫אבל אז הבנתי עד כמה זה רווחי,‬
‫אז התחלתי לגדל.‬
‫ככה פרנסתי את המשפחה‬ ‫ושלחתי את הילדים לבית הספר.‬
‫זה מה שגידולי הקפה העניקו לי.‬
‫אנחנו מגדלים קפה באיכות מאוד גבוהה.‬
‫הרי הגעש וההרים שבאזור‬
‫מעניקים טעם מאוד ייחודי‬
‫לפולי הקפה.‬
‫אגם אטיטלן הגדול‬
‫מוקף בשלושה הרי געש‬ ‫המוכרים כ״שלושת הענקים״.‬
‫טולימן, סן פדרו,‬
‫והר הגעש שעל שמו קרוי האגם.‬
‫האגם משמש כמקור המים‬
‫להמון כפרים חקלאיים שממוקמים סביבו.‬
‫לכל כפר יש מאפיינים משלו,‬
‫וזה מה שמייחד אותם.‬
‫סן חואן לה לגונה ‬ ‫הוא אחד הכפרים היפים ביותר‬
‫והוא מפורסם בזכות הציורים, ‬ ‫יצירות האמנות והשטיחים.‬
‫ישנם גידולים חקלאיים‬
‫שקיימים פה כבר אלפי שנים.‬
‫תירס היה הגידול הראשי של המאיה.‬
‫לפי בני המאיה,‬
‫בני האדם נוצרו מתירס.‬
‫לוח השנה של המאיה מציין את הימים ‬ ‫בהם טוב לשתול תירס,‬
‫מתי לא טוב לשתול, ומתי להכין את הקרקע.‬
‫- חואן דייגו רמוס הרננדז -‬
‫כשהגשם הראשון יורד,‬
‫לא משנה באיזה חודש,‬
‫אנחנו מכינים את האדמה.‬
‫רבים אומרים שכשגואטמלה נכבשה‬
‫בני המאיה התפזרו.‬
‫אבל זה לא נכון. האנשים התערבבו.‬
‫זו הסיבה שאנחנו עדיין מקיימים‬ ‫את המסורות והמנהגים.‬
‫ישנם ארבעה צבעים.‬
‫זה קשור גם‬
‫ללוח השנה של המאיה. אנחנו מונחים‬ ‫גם בידי ארבע רוחות השמיים.‬
‫לפי התרבות המקומית,‬
‫אוכלים תירס שלוש פעמים ביום.‬
‫בבוקר, בצהריים ובערב.‬
‫גואטמלה מכוסה ברובה‬
‫ביער צפוף אשר זכה להגנה ‬ ‫ושיקום בשנים האחרונות.‬
‫נהרות רבים‬
‫זורמים דרך היערות הטרופיים של גואטמלה.‬
‫קיימים פה אלפי מיני צמחים ובעלי חיים,‬
‫ביניהם גם הסחלבים.‬
‫בג׳ונגלים ניתן למצוא איגואנות‬
‫שמסתתרות בין הצמחים בזמן שהן אוכלות.‬
‫זוחלים מטפסים על עצים בחיפוש אחר טרף.‬
‫או עכסנים,‬
‫אשר קיבלו את שמם בזכות הצליל ‬ ‫שהם מפיקים בעזרת קצות זנבותיהם.‬
‫בעל חיים נוסף שחי ביער הזה הוא ההלודרמה.‬
‫זוהי לטאה ארסית שמבין ‬ ‫כל מדינות מרכז אמריקה,‬
‫חיה בגואטמלה בלבד.‬
‫היערות של גואטמלה הנם בית‬ ‫ליצורים נוספים מלבד לטאות ונחשים.‬
‫מאות ציפורים‬
‫וקופים מטיילים על צמרות העצים.‬
‫- גואטמלה סיטי -‬
‫עיר הבירה, גואטמלה סיטי,‬
‫זה המקום בו קדמה פוגשת קולוניאליזם,‬
‫ומתגוררים בה מעל ל-4,500,000 אנשים.‬
‫הנהגת המדינה יושבת בעיר הבירה.‬
‫בהרים האלה,‬
‫במיוחד ברכס ההרים סיירה דה לס מינס,‬
‫קיימים עדיין מכרות של אבני ירקן.‬
‫אבני ירקן היו אבני החן ‬ ‫החשובות ביותר עבור בני המאיה,‬
‫אפילו יותר מזהב.‬
‫רמת החוזק של האבן מעניקה לה עמידות גבוהה.‬
‫זו הסיבה שעבור המאיה‬
‫האבן הייתה סמל לאינסוף, חיי נצח,‬
‫פוריות ועצמה.‬
‫אבן הירקן היא אחד הפריטים המרכזיים‬
‫מהם הכינו בני המאיה תכשיטים.‬
‫בכל הקברים שנתגלו,‬
‫אולי לא בכולם אבל ברובם,‬
‫- איבון אנזואטו -‬
‫נמצאו שרידים של אנשים‬
‫שענדו שרשראות ירקן מדהימות.‬
‫אבן הירקן הייתה חשובה מאוד עבורם.‬
‫יש אנשים שמתמחים בזיהוי האבנים.‬
‫הם מאוד מיומנים ומנוסים‬
‫בזיהוי הסוג המסוים של אבן הירקן‬
‫המשובצת בתוך אבן גדולה יותר.‬
‫כיום ישנם אמנים רבים שעוסקים בזה.‬
‫כולם מאוד יצירתיים וחדשניים.‬
‫- האתר הארכאולוגי קיריגואה -‬
‫האתר הארכאולוגי והריסות קיריגואה‬
‫הוא אזור שהיה שייך בעבר לתרבות המאיה.‬
‫הוא משתרע על פני 300 קילומטרים רבועים‬
‫והוא הוכרז בידי אונסק״ו כאתר מורשת עולמית.‬
‫העיר הייתה בשיאה כמה מאות לספירה,‬
‫והיא ידועה בעיקר בזכות הפסלים שלה‬
‫הקרויים אסטלות.‬
‫כמה מהאסטלות נישאות לגובה ‬ ‫של עשרה מטרים ויותר.‬
‫אתרים חשובים נוספים שנבנו בידי המאיה‬
‫- הפארק הלאומי טקליק אבאח -‬
‫פזורים בכל רחבי גואטמלה.‬
‫טקליק אבאח‬
‫היא אחת הערים ששגשגו ‬
‫במשך יותר מאלפיים שנה.‬
‫הממצאים הארכאולוגיים שנמצאו בחפירות‬
‫ממצבים את את האתר הזה‬ ‫כאחת מהאנדרטאות המפוסלות‬
‫הגדולות בחופי גואטמלה שבאוקיינוס השקט.‬
‫כפרי המאיה לא היו נתונים לאותה הממשלה.‬
‫- האתר הארכאולוגי איסימצ׳ה -‬
‫הם נוהלו בידי התושבים,‬
‫ולעתים אף נערכו ביניהם קרבות ‬ ‫על שליטה וקרקעות.‬
‫העיר איסימצ׳ה‬
‫הייתה בירת ממלכת קקצ׳יקל‬
‫משנת 1470 עד 1527‬
‫עד שננטשה.‬
‫אתרים כאלה עוזרים לנו להבין ‬
‫את המורכבות התרבותית‬
‫ואת הסדר הפוליטי ‬
‫של תרבות המאיה.‬
‫למרות שהכיבוש הספרדי נועד‬
‫להנחיל את דת הנצרות לתושבי כפרי המאיה,‬
‫זה לא תמיד הצליח.‬
‫במקרים רבים‬
‫זה הוביל לערבוב של דתות‬
‫- חורחה לואיס גרסיה -‬
‫ומנהגים ואמונות מהנצרות‬
‫התערבבו עם מנהגים עתיקים של המאיה.‬
‫ערבוב הדתות הזה‬
‫נקרא בפי מומחים ״סינקרטיזם״.‬
‫במשך מאות שנים, המנהיגים הרוחניים ‬ ‫נחשבו בעיני העם‬
‫לאנשים חכמים,‬
‫המסוגלים לחקור את הטבע‬
‫ולרפא ולטפל בבני אדם‬
‫ובדברים שונים.‬
‫לבי צוהל, נשמתי צוהלת‬
‫יום חדש הגיע, שבחו את האל!‬
‫- הר הגעש ואגם צ׳יקבל -‬
‫הר הגעש ואגם צ׳יקבל זהו מקום מיוחד.‬
‫האגם בצבע ירוק אזמרגד שוכן בלוע ההר‬
‫ומוקף עצים.‬
‫לפי המסורת המקומית,‬
‫האגם והר הגעש מוגנים בידי נהואלס,‬
‫בריות רוחניות שמגנות ‬ ‫על בני האדם מרגע לידתם.‬
‫זהו מקום קדוש עבור מספר תרבויות‬ ‫אשר עד עצם היום הזה‬
‫משתמשות בו לטקסים מסוימים‬
‫ולכן הכניסה למים אסורה.‬
‫האגדה מספרת שהאגם היה במקום אחר,‬
‫אבל הוא איבד את ההגנה‬
‫ונאלץ לברוח ולהסתתר בלוע הר הגעש.‬
‫ניתן לחזות פה בתופעה מוזרה ‬ ‫שמתרחשת כמעט בכל צהריים.‬
‫לוע הר הגעש מתכסה בערפל כבד‬
‫שנסוג לאחר שהוא נוגע במים‬ ‫ואז עוזב את הר הגעש.‬
‫הקקאו הנו מרכיב חשוב בכלכלת המדינה.‬
‫הוא משחק תפקיד חשוב כבר מיליוני שנים.‬
‫תרבות המאיה השתמשה בו ‬ ‫להכנת משקאות ומאכלים.‬
‫לעתים אף השתמשו בו כמטבע.‬
‫הקקאו הנו דבר כה חשוב ‬
‫מאחר שהוא הבסיס לשוקולד.‬
‫- מחוז איזבל -‬
‫אגם איזבל ממוקם במזרח גואטמלה.‬
‫על אחת מגדותיו ממוקמת‬
‫טירת סן פליפה דה לרה.‬
‫זהו מבצר מלכותי מהתקופה הקולוניאליסטית‬
‫ששימש כמשרד מכס, בסיס צבאי‬
‫ואפילו כבית סוהר באותה תקופה.‬
‫הוא חמוש ב-19 תותחים‬
‫וקיימים בתוכו מחסנים רבים לאחסון סחורות‬
‫שנעו בין ספרד לגואטמלה.‬
‫אתר הטבע ריו דולסה‬
‫הנו אזור מוגן השוכן לצד הנהר ‬ ‫שיוצא מאגם איזבל.‬
‫הנהר הזה חיוני עבור גואטמלה‬
‫כי הוא מתחבר לים הקריבי.‬
‫- מנואל צ׳וב צ׳וב -‬
‫אני עובד כפקח ברשות להגנת שמורות טבע.‬
‫העבודה שלי היא לשמור על המשאבים הטבעיים.‬
‫אתר הטבע ריו דולסה ‬ ‫משתרע על פני 3,000 דונם‬
‫המתחלקים באופן שווה בין מים ואדמה.‬
‫אנחנו עובדים במשמרות,‬
‫יום אחד אנחנו מסיירים בקרקע‬ ‫ולמחרת אנחנו מסיירים במים.‬
‫לאורך 16 קילומטרים‬
‫הנהר נהיה צר בהדרגה‬
‫והמסלול נהיה מאתגר.‬
‫קירות עשויים אבן גיר בגובה 50 מטרים‬
‫ניצבים בצידיו של הנהר‬
‫ויוצרים נקיק מרשים.‬
‫אנחנו חייבים להיות מודעים לפעולות שלנו‬ ‫ולשנות את היחס שלנו כלפי המים,‬
‫כי אנחנו תלויים בהם.‬
‫הערים המרכזיות והכפרים הקטנים בגואטמלה,‬
‫יחד עם הסביבה הטבעית,‬
‫מחוברים יחדיו ברשת של דרכים וכבישים‬
‫שמובילים אותנו לתגליות מרתקות.‬
‫מוצאם של רוב התושבים‬ ‫בצ׳יצ׳יקסטננגו הוא קיצ׳ה,‬
‫קבוצה אתנית שדוברת את שפת המאיה.‬
‫אחד ממוקדי העניין הוא בית העלמין.‬
‫זהו אחד מבתי העלמין הססגוניים בעולם.‬
‫- סנטו טומאס צ׳יצ׳יקסטננגו -‬
‫צ׳יצ׳יקסטננגו מפורסמת גם בזכות השוק שלה,‬
‫בו ניתן למצוא את כל סוגי ‬ ‫הפרות ומאכלי הים.‬
‫היא מפורסמת גם בזכות‬
‫מאכלי הרחוב המסורתיים. ‬ ‫המאכלים מוכנים לפי המתכונים‬
‫של תרבות המאיה העתיקה‬
‫בשילוב מסורות ממקומות שונים.‬
‫המטבח הגואטמלי‬
‫הנו שילוב בין שתי תרבויות נפלאות.‬
‫- אריקה אסטרדה -‬
‫מצד אחד ההשפעה והמסורת‬
‫שהותירו אחריהן העדות ‬ ‫מהן הורכבה תרבות המאיה,‬
‫ומצד שני ההשפעות של המטבח הספרדי‬
‫שהגיעו לאזור במאה ה-16.‬
‫הפרות בגואטמלה‬
‫מהווים את הבסיס לתרבות האוכל של המדינה.‬
‫לדוגמה, פפיאן.‬
‫מנה מקומית מסורתית.‬
‫אנחנו נטיל פה עוגן‬
‫ונחפש את בני הגרינאגו‬
‫- ברוכים הבאים למסעדת שלושת הגריפונס -‬
‫על אף שהמטבח הגואטמלי ‬
‫מתבסס על השילוב בין תרבות המאיה‬ ‫לתרבות הספרדית,‬
‫אנשים ממקומות שונים הביאו ופיתחו‬
‫מנות חדשות שעד היום נחשבות למסורתיות.‬
‫- דיאנה מרטינז -‬
‫למשל, טפאדו.‬
‫זו מנה שהמהגרים האפריקאיים הביאו עמם.‬
‫אנחנו מצילים את התרבות‬
‫של גריפונה דרך האוכל.‬
‫בעיר ליווינגסטון,‬
‫הטפאדו הנה המנה ‬ ‫המסורתית והנפוצה ביותר עד היום.‬
‫גואטמלה היא אחת ממדינות מרכז אמריקה‬
‫שנהנות מגישה לים הקריבי ממזרח‬
‫ולאוקיינוס השקט ממערב.‬
‫האזור עשיר במאגרי מים מתוקים‬
‫כמו נהרות ואגמים.‬
‫אנשים רבים עוסקים בספורט.‬
‫דיג ספורטיבי הוא אחד מהם‬
‫וגואטמלה מתבלטת בתחום‬ ‫בקרב מדינות מרכז אמריקה.‬
‫מי האוקיינוס‬
‫יצרו חופים מרהיבים‬
‫המשתרעים לאורך קילומטרים של קו חוף טרופי.‬
‫- אל פרדון -‬
‫אחד המשקאות הנפוצים במרכז אמריקה הוא רום.‬
‫תנאי מזג האוויר באזור‬
‫אידאליים לגידול קני סוכר,‬
‫מהם מפיקים תרכיז שמשמש להכנת רום.‬
‫רום גואטמלי הוא מהמובחרים בעולם‬
‫והמשקה מהווה חלק בלתי נפרד מהתרבות‬
‫והקולינריה המקומית.‬
‫אנחנו משתמשים בקני סוכר שגדלים‬
‫כמאה וחמישים מטרים מעל פני הים.‬
‫הודות למאפייני הקרקע,‬
‫לקנים שלנו יש את רמת הסוכר ‬ ‫המושלמת לייצור רום.‬
‫- מגדה לופז -‬
‫פה מתרחש תהליך ההבשלה.‬
‫רום זה אחד הסמלים של גואטמלה.‬
‫כבר שנים רבות המשקאות האלכוהוליים‬
‫מהווים חלק משמעותי מתרבות האוכל של המדינה.‬
‫- קובאן -‬
‫הטופוגרפיה של האזור מלאה ‬ ‫בגבעות קטנות והרים רמים,‬
‫והעיירות והערים שנמצאות פה‬
‫טומנות בחובן את ההיסטוריה‬
‫של מקורותיהן ועברן.‬
‫קובאן היא עיירה קטנה שממוקמת באזור‬
‫שיושב בידי משפחות גרמניות רבות‬
‫בסוף המאה ה-19,‬
‫בתקופה בה הממשלה חילקה תמריצים‬
‫על מנת לעודד התיישבות בחלק זה של המדינה.‬
‫העולם העתיק שהיה קיים לפני הכיבוש הספרדי,‬
‫הערים החדשות שהוקמו בעידן החדש,‬
‫והעיירות והערים שמשקפות את התמהיל הזה,‬
‫כל אלה מהווים בית ‬ ‫לחמישה עשר מיליון גואטמלים.‬
‫קצלטננגו היא עיר יפהפייה הידועה בזכות ‬ ‫רמת ההשכלה הגבוהה שלה.‬
‫מספר מוסדות ההשכלה בעיר גבוה‬
‫והם משרתים את העיירות סביב.‬
‫בעיר מתגוררים כ-920,000 תושבים‬
‫והיא שופעת במבנים עתיקים, כנסיות,‬
‫קתדרלות ובזיליקות.‬
‫- הר הגעש אקטננגו -‬
‫- ברברה פדייה -‬
‫דוד שלי היה אחד הראשונים‬
‫שהשלים את הטיפוס על אקונקגווה,‬ ‫האדם הראשון ממרכז אמריקה,‬
‫ב-1965.‬
‫שנים אחרי שהוא טיפס על ההר,‬
‫ממשלת גואטמלה שלחה משלחת,‬
‫ב-1977.‬
‫זו הסביבה בה גדלתי.‬
‫בפעם הראשונה שטיפסתי על הר געש קטן,‬
‫על ההר הראשון,‬
‫הייתי בתוך תיק גב.‬
‫הייתי בת חמש, ולהר קראו סרו דה אורו.‬
‫כשהגעתי לגיל 15‬
‫כבר ידעתי במה‬
‫אני רוצה להתמקד כשאהיה גדולה.‬
‫הדבר האהוב עליי בטבע זה השקט.‬
‫כמה שיותר שקט, יותר טוב.‬
‫אנחנו רגילים‬
‫לחיים בקצב מהיר,‬
‫חיים תזזיתיים וחסרי מנוחה.‬
‫אבל בהרים אנחנו יכולים להיות שלווים‬
‫ולהתנתק מהכול.‬
‫המאיה לא טיפסו על ההרים‬ ‫כי הם סגדו להם כמו לאלים.‬
‫הם פחדו מהם כי הם ידעו עד כמה הם חזקים.‬
‫גואטמלה יושבת על מה שנקרא ״רצועת האש״‬
‫אשר מחברת בין כל המדינות ‬ ‫שגובלות באוקיינוס השקט.‬
‫יש במדינה 37 הרי געש וזו המדינה ‬ ‫עם הכי הרבה הרי געש בעולם.‬
‫כמה מהרי הגעש פעילים,‬
‫ולעתים קרובות הם פולטים ענני עשן כבדים,‬
‫אפר ולבה.‬
‫זה האזור‬
‫הפעיל ביותר בעולם מבחינה סייסמית.‬
‫מחוז פטן הוא המחוז הגדול בגואטמלה.‬
‫רוב שטחו מכוסה ביערות ומים.‬
‫בירת המחוז נקראת פלורס.‬
‫האי הזה, שנכבש בידי הספרדים,‬
‫ננטש ונבנה מחדש.‬
‫- האי פלורס -‬
‫ניתן להיכנס מפה ליער‬
‫שטומן בחובו אזורים מדהימים‬
‫ואת האוצרות השמורים ביותר‬
‫של תרבות המאיה.‬
‫כמה מהם עוד לא נתגלו.‬
‫המפל המהמם הזה נקרא סלטו דה צ׳ילסקו‬
‫והוא ממוקם בבאחה ורפאז.‬
‫זהו המפל הגבוה ביותר במרכז אמריקה.‬
‫גובהו 130 מטרים.‬
‫אין עוד בעל חיים כמו ‬ ‫הציפור הלאומית של גואטמלה‬
‫שחיה ביער אפוף עננים.‬
‫הציפור הזאת לא נצפית לעתים תכופות.‬
‫היא בעלת צבעים מרשימים‬
‫וזנב שמגיע עד לאורך של 65 סנטימטרים.‬
‫הקצאל היא גאווה לאומית.‬
‫היא מופיעה על דגל המדינה‬
‫והיא הסמל והמטבע הלאומיים.‬
‫ביערות גואטמלה חי גם ‬
‫החתול הגדול ביותר במרכז אמריקה.‬
‫היגואר הנו החתול השלישי בגודלו בעולם,‬
‫והוא קטן יותר רק מהאריה ומהנמר.‬
‫היגואר היווה סמל לכוח עבור בני המאיה.‬
‫זו הסיבה שאנשים שלבשו בגדי יגואר‬
‫היו אנשים חזקים וחשובים בחברה.‬
‫ניתן למצוא את היגואר ‬ ‫כמעט בכל פסל וציור של המאיה.‬
‫מצפון לפטן שוכנת עיר‬
‫שהייתה הבירה של שטח עצום‬
‫באזור זה של גואטמלה.‬
‫העיר יאשה.‬
‫- אתר הטבע יאשה -‬
‫זו הייתה עיר מרכזית ‬ ‫שקיימה יחסים הדוקים עם בליז‬
‫ודרום מקסיקו.‬
‫העיר נחשבת כיום‬
‫לסוד השמור ביותר של תרבות המאיה.‬
‫ייתכן שזהו אחד האתרים ‬ ‫המרהיבים ביותר שנמצאו עד כה.‬
‫במרחק הליכה של יומיים‬
‫דרך היער,‬
‫ניתן להגיע לאחת הערים המרשימות‬
‫והמהממות מכל ערי המאיה‬
‫שנמצאו עד כה.‬
‫- אל מיראדור -‬
‫העיר נבנתה בשנת 800 לפני הספירה‬
‫- אנריקה הרננדז -‬
‫ונשמרה בסוד במעמקי היער עד לא מזמן.‬
‫המשלחות הראשונות יצאו בסביבות 1930.‬
‫פירמידת לה דנטה נבנתה‬
‫על בסיס באורך 600 מטרים וברוחב 300 מטרים,‬
‫בעוד שלושה בסיסים נוספים ומקדש‬
‫ניצבים בחלק העליון.‬
‫בעיר נמצאת גם הפירמידה ‬ ‫השנייה בגובהה ביבשת אמריקה.‬
‫פירמידת לה דנטה‬
‫נחשבת כמבנה הגדול ביותר שנבנה בידי המאיה.‬
‫הקדמה החברתית, ‬ ‫הכלכלית והפוליטית של המאיה,‬
‫נראה שהיא התחילה באל מיראדור.‬
‫פה התחילה קדמה כלכלית בסדר גודל משמעותי.‬
‫לא קל להגיע אל היישוב הזה.‬
‫רבים מהמבנים ‬
‫עדיין נמצאים מתחת למשקעים ולצמחייה‬
‫אשר כיסו את האזור במשך מאות שנים.‬
‫ישנן המון דרכים להגיע אל לב המדינה.‬
‫ניתן לחצות שבילים נפלאים...‬
‫של שלווה...‬
‫של טבע...‬
‫ושל נופים ששולחים אותנו היישר‬ ‫אל מצבנו הטהור ביותר כבני אדם.‬
‫ישנן דרכים רבות להגיע ללבה של גואטמלה.‬
‫דרך החום של תושביה.‬
‫דרך התרבות שלה.‬
‫דרך המסורות.‬
‫דרך הטבע הנפלא שלה.‬
‫הזיכרונות החיים‬
‫והמורשת של המקום‬
‫מפתיעים ומלמדים אותנו.‬
‫האדמות האלה יושבו‬
‫בידי אחת התרבויות המתקדמות ביותר בעולם.‬
‫זוהי תרבות שהתקיימה פה‬
‫ושמהווה את הבסיס לצמיחתה של אוכלוסיה שלמה.‬
‫בתוך כל אחד מהאנשים האלה פועם‬
‫לב תרבות המאיה.‬
‫תרגום כתוביות: ניר סבג‬